**Likumprojekta “Grozījumi Būvniecības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu efektīvu un vienotu būvniecības dokumentu saskaņošanas procesu attiecībā uz būvniecību valsts robežas joslā, patrulēšanas joslā un robežzīmju uzraudzības joslā, likumprojekts “Grozījumi Būvniecības likumā” (turpmāk – likumprojekts) paredz papildināt Būvniecības likuma 6.1 panta pirmās daļas 1.1 punktu ar “c” apakšpunktu, paredzot, ka Būvniecības valsts kontroles birojs pilda Būvniecības likumā un citos būvniecības jomas normatīvajos aktos noteiktās būvvaldes funkcijas attiecībā uz Iekšlietu ministrijas vai tās padotības iestādes vajadzībām nepieciešamo būvju būvniecību valsts robežas joslā, patrulēšanas joslā un robežzīmju uzraudzības joslā.Likumprojekts stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Atbilstoši Latvijas Republikas valsts robežas likuma 8. panta pirmajai daļai valsts robežas drošība ir šajā likumā un citos normatīvajos aktos noteiktais pasākumu kopums valsts robežas neaizskaramības garantēšanai un valsts apdraudējuma novēršanai, savukārt atbilstoši minētā panta trešajai daļai gar valsts sauszemes robežu izveido valsts robežas joslu, bet gar ārējo sauszemes robežu – arī pierobežas joslu un pierobežu. Ievērojot minēto, secināms, ka valsts robežas joslas noteikšana un iekārtošana ir nepieciešama valsts robežas drošības nodrošināšanai.Atbilstoši Latvijas Republikas valsts robežas likuma 6. panta pirmajai daļai robežapsardzības sistēma ir vairāku pasākumu komplekss, kurā ir ietverta robežkontroles koordinācija un īstenošana pie ārējās robežas un valsts iekšienē, pasākumi pie iekšējās robežas un valsts iekšienē, kas veicami, lai kompensētu robežkontroles atcelšanu pie iekšējās robežas, informācijas apmaiņa, sadarbība pārrobežu organizētās noziedzības apkarošanā, kā arī robežapsardzības jomā konstatēto draudu un risku analīze. Savukārt atbilstoši Latvijas Republikas valsts robežas likuma 6. panta otrajai daļai robežapsardzības sistēmas izveidošanas mērķis ir nodrošināt kārtības uzturēšanu uz valsts robežas, pierobežā un robežšķērsošanas vietās, veikt personu, mantu un preču pārbaudes robežšķērsošanas vietās, kontrolēt uzturēšanās kārtību uz valsts robežas, pierobežā un robežšķērsošanas vietās, nodrošināt valsts robežas un tās infrastruktūras objektu neaizskaramību uz valsts robežas, pierobežā, iekšējos ūdeņos, jūras piekrastē un robežšķērsošanas vietās.Saskaņā ar Latvijas Republikas valsts robežas likuma 13. panta pirmo daļu, lai iezīmētu valsts sauszemes robežas atrašanos dabā visā tās garumā, kā arī radītu robežapsardzības sistēmas pastāvēšanai nepieciešamos apstākļus pie ārējās robežas, Ministru kabinets nosaka noteikta platuma valsts robežas joslu. Līdz ar to valsts robežas joslas noteikšana un iekārtošana gar ārējo robežu ir nepieciešama arī, lai nodrošinātu robežapsardzības sistēmas pastāvēšanai nepieciešamos apstākļus.Valsts robežas joslas iekārtošanas un uzturēšanas prasības pašreiz ir noteiktas Ministru kabineta 2016. gada 3. maija noteikumos Nr. 268 “Latvijas Republikas valsts robežas joslas iekārtošanas un uzturēšanas noteikumi” (turpmāk – Noteikumi Nr. 268). Atbilstoši Noteikumos Nr. 268 noteiktajam valsts robežas joslā tiek ierīkotas vairākas zonas – robežzīmju novērošanas zona, patruļtakas zona, brīvās novērošanas zona –, kuru ierīkošanai ir atšķirīgas prasības un mērķis. Tāpat atbilstoši Noteikumos Nr. 268 noteiktajam valsts robežas joslā var ierīkot arī būves: žogu, caurtekas, laipas, tiltus.Līdz ar to, lai ierīkotu valsts robežas joslu atbilstoši Noteikumos Nr. 268 noteiktajam, ir jāveic būvniecība. Pašreiz būvniecības procesa valsts robežas joslā saskaņošanas process norit dažādās pašvaldībās, līdz ar to nav iespējams vienotu būvniecības dokumentu izskatīšanu un saskaņošanu.Turklāt, ņemot vērā pašreizējo situāciju uz Latvijas Republikas un Baltkrievijas Republikas robežas, kad pastāv augsti nelegālās migrācijas riski un ir nepieciešams nodrošināt ātru valsts robežas joslas iekārtošanas procesu gar Latvijas Republikas un Baltkrievijas Republikas robežu, nepieciešams maksimāli samazināt būvniecības dokumentu saskaņošanas procesu, lai pēc iespējas ātrāk un efektīvāk varētu īstenot būvniecību un iekārtot valsts robežas joslu.Ņemot vērā minēto, likumprojekts paredz papildināt 6.1 panta pirmās daļas 1.1 punktu ar “c” apakšpunktu, paredzot, ka Būvniecības valsts kontroles birojs pilda Būvniecības likumā un citos būvniecības jomas normatīvajos aktos noteiktās būvvaldes funkcijas attiecībā uz Iekšlietu ministrijas vai tās padotības iestādes vajadzībām nepieciešamo būvju būvniecību valsts robežas joslā.Vienlaikus likumprojekta “Grozījumi Latvijas Republikas valsts robežas likumā” (VSS 18.02.2021. prot. Nr. 7, 8.§, VSS-128) 3. pantā ietvertā Latvijas Republikas valsts robežas likuma 13. panta piektā daļa paredz, ka vietās, kur gar ārējo robežu valsts robežas josla nav nosakāma (publiskās upes un ezeri) vai to nevar noteikt dabisku šķēršļu (applūstoša vai pārpurvota teritorija, stāvkrasts) dēļ un citā veidā pie ārējās robežas nav iespējams nodrošināt robežapsardzības sistēmas pastāvēšanai nepieciešamos apstākļus, Ministru kabinets var noteikt patrulēšanas joslu. Tāpat likumprojekta “Grozījumi Latvijas Republikas valsts robežas likumā” 3. pantā ietvertā Latvijas Republikas valsts robežas likuma 13. panta septītā daļa paredz, ka teritorija no valsts robežas līdz patrulēšanas joslai ir robežzīmju uzraudzības josla. Līdz ar to vietās, kur gar ārējo robežu valsts robežas josla nav nosakāma (publiskās upes un ezeri) vai to nevar noteikt dabisku šķēršļu (applūstoša vai pārpurvota teritorija, stāvkrasts) dēļ, valsts robežas joslu nenoteiks un neiekārtos, bet varēs noteikt un iekārtot patrulēšanas joslu un robežzīmju uzraudzības joslu.Tā kā arī patrulēšanas joslā un robežzīmju uzraudzības joslā būs nepieciešams veikt būvniecību, likumprojekta 1. pants paredz papildināt Būvniecības likuma 6.1 panta pirmās daļas 1.1 punktu ar “c” apakšpunktu, paredzot, ka Būvniecības valsts kontroles birojs pilda Būvniecības likumā un citos būvniecības jomas normatīvajos aktos noteiktās būvvaldes funkcijas attiecībā uz Iekšlietu ministrijas vai tās padotības iestādes vajadzībām nepieciešamo būvju būvniecību ne tikai valsts robežas joslā, bet arī patrulēšanas joslā un robežzīmju uzraudzības joslā.Ņemot vērā to, ka jau šobrīd ir uzsākti vairāki būvniecības projekti, likumprojekta 2. pantā ietvertais Būvniecības likuma pārejas noteikumu 28. punkts paredz noteikt, ka būvniecības ieceru, kuras ierosinātas līdz šā likuma 6.1 panta pirmās daļas 1.1 punkta “c” apakšpunkta spēkā stāšanās dienai, būvniecības tiesiskuma kontroli veic attiecīgās pašvaldības būvvalde. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums ietekmēs Iekšlietu ministriju, Valsts robežsardzi, Nodrošinājuma valsts aģentūru, Būvniecības valsts kontroles biroju. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. Administratīvā sloga pieaugums netiek prognozēts. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 17 706  | 0 | 70 814 | 0 | 70 814 | 70 814 |
| 2.1. valsts pamatbudžets | 0 | 17 706 | 0 | 70 814 | 0 | 70 814 | 70 814 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -17 706  | 0 | -70 814 | 0 | -70 814 | -70 814 |
| 3.1. valsts pamatbudžets | 0 | -17 706 | 0 | -70 814 | 0 | -70 814 | -70 814 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 17 706 | X | 70 814 | X |  70 814 |  70 814 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Ekonomikas ministrijai papildu nepieciešams finansējums jaunas funkcijas izpildei Būvniecības valsts kontroles birojam (turpmāk – BVKB) Ekonomikas ministrijas budžeta programmā 20.00.00 “Būvniecība”:

|  |  |  |  |  |
| --- | --- | --- | --- | --- |
| Izdevumu pozīcija | Skaits  | Mērvienība | Mēnešalga/izdevumi | Izdevumi, *euro* |
| 2021. 3 mēn.-indikatīvi | 2022-2024.katru gadu | EKK |
| **IZDEVUMI KOPĀ:** |  |  |  | **17 706** | **70 814** |  |
| **Atlīdzība:** | **7** |  |  | **16 296** | **65 174** | **1000** |
| Piemaksa par papildu darbu BKD direktoram 30% | 1 |   | 1 910 | 1719 | 6 876 | 1147 |
| Piemaksa par papildu darbu BKD BKN, BEKN vadītājiem 30% | 2 |   | 1 800 | 3240 | 12 960 | 1147 |
| Piemaksa par papildu darbu BKD ES arhitektam, ekspertam un 2 būvinspektoriem 30% | 4 |   | 1 640 | 5904 | 23 616 | 1147 |
| Atlīdzība ekspertam (ārpakalpojums) | 24 | h | 32,23 | 2321 | 9 282 | 2200 |
| Darba devēja VSAOI  |   |   |   | 3112 | 12 440 | 1210 |
| **Preces un pakalpojumi:** |  |  |  | **1410** | **5 640** | **2000** |
| Kancelejas, saimniecības preces | 7 | darbinieki | 10 | 210 | 840 | 2311 |
| Komandējumu dienas nauda | 4 | diena | 8 | 192 | 768 | 2111 |
| Komandējumu viesnīcas izdevumi | 2 | reize  | 60 | 720 | 2 880 | 2112 |
| Degvielas izdevumi | 800 | km | 0,12 | 288 | 1 152 | 2322 |

Papildu nepieciešamais finansējums laikposmā no 2021.-2024.gadam tiks pārdalīts no Iekšlietu ministrijas budžeta programmas 10.00.00 “Valsts robežsardzes darbība” 2018.-2020.gada prioritārā pasākuma “Latvijas Republikas valsts robežas uzturēšana”. No 2025.gada uz noteiktu laikposmu pārdalītais finansējums plānojams Iekšlietu ministrijas budžeta programmas 10.00.00 “Valsts robežsardzes darbība” 2018.-2020.gada prioritārā pasākuma “Latvijas Republikas valsts robežas uzturēšana” īstenošanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav plānotas. |
| 8. Cita informācija | Lai BVKB veiktu likumprojektā paredzētās būvvaldes funkcijas, pievienotais Ministru kabineta sēdes protokollēmums paredz:1. pieņemt zināšanai Iekšlietu ministrijas priekšlikumu par nepieciešamību veikt apropriācijas pārdali 2021. gadam no Iekšlietu ministrijas budžeta programmas 10.00.00 “Valsts robežsardzes darbība” 2018.-2020.gada prioritārā pasākuma “Latvijas Republikas valsts robežas uzturēšana” uz Ekonomikas ministrijas budžeta programmu 20.00.00 “Būvniecība” 17 706 euro apmērā, par kuru Iekšlietu ministrija normatīvajos aktos noteiktajā kārtībā sagatavos un iesniegs Ministru kabinetā atbilstošu rīkojuma projektu; 2. likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas procesā pārdalīt finansējumu 70 814 euro apmērā 2022. – 2024. gadam katru gadu no Iekšlietu ministrijas budžeta programmas 10.00.00 “Valsts robežsardzes darbība” 2018.-2020. gada prioritārā pasākuma “Latvijas Republikas valsts robežas uzturēšana” uz Ekonomikas ministrijas budžeta programmmu 20.00.00 “Būvniecība”; 3. uzdevumu Finanšu ministrijai likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas procesā attiecīgi precizēt Iekšlietu ministrijas un Ekonomikas ministrijas bāzes izdevumus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar likumprojektu ir saistīts likumprojekts “Grozījumi Latvijas Republikas valsts robežas likumā” (VSS 18.02.2021. prot. Nr. 7, 8.§, VSS-128). |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Valsts robežsardze, Nodrošinājuma valsts aģentūra, Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar likumprojektu tiek radīta jauna funkcija un uzdevumi Būvniecības valsts kontroles birojam, kurš atbilstošo likumprojektā paredzētajam pildīs Būvniecības likumā un citos būvniecības jomas normatīvajos aktos noteiktās būvvaldes funkcijas attiecībā uz Iekšlietu ministrijas vai tās padotības iestādes vajadzībām nepieciešamo būvju būvniecību ne tikai valsts robežas joslā, bet arī patrulēšanas joslā un robežzīmju uzraudzības joslā.Vienlaikus ar likumprojekts neparedz izveidot jaunas institūcijas vai likvidēt, reorganizēt esošās institūcijas. |
| 3. | Cita informācija | Nav. |

Iekšlietu ministre M. Golubeva

Brača, 67219158

krista.braca@iem.gov.lv

Strode, 29244732

alda.strode@iem.gov.lv

v\_sk = 1869